Monteleone

Monteleone1 contra a su bacinu
at iscritu un'energica protesta
ca lis allagat campu cun foresta
e lis restat paghissimu terrinu.

In pius lis allagat su caminu
chi 'e su monte imbatit a sa testa
e diventat un'isula funesta
chi tocat de b'andare in vaporinu.

Ca no s'adatan a viver de pisca
da ch'in su campu lis allagat s'elva
e in sas costas sa figumorisca,

an pretesa 'e lis fagher unu ponte
ch'andet da Rocadoria a Minelva
po coltivare un'aterunu monte.

Su noe 'e Maju 1969

1Monteleone: Monteleone Roccadoria tra Villanova e Romana. Il paese si oppose al progetto di costruzione di una diga che avrebbe sommerso la valle sottostante il centro abitato.